**ՀԻՄԱՎՈՐՈՒՄ  
  
ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ 2019 ԹՎԱԿԱՆԻ ՊԵՏԱԿԱՆ ԲՅՈՒՋԵԻՑ ՍՈՒԲՎԵՆՑԻԱ ՍՏԱՆԱԼՈՒ ՆՊԱՏԱԿՈՎ «ԱՂԲԱՏԱՐ ՄԵՔԵՆԱՆԵՐԻ ԵՎ ԱՂԲԱՐԿՂԵՐԻ ՁԵՌՔ ԲԵՐՈՒՄ» ԾՐԱԳՐԻ ԲՅՈՒՋԵՏԱՅԻՆ ՖԻՆԱՆՍԱՎՈՐՄԱՆ ՀԱՅՏԸ ՀԱՍՏԱՏԵԼՈՒ ՄԱՍԻՆ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ ԱՆՀՐԱԺԵՇՏՈՒԹՅԱՆ ՎԵՐԱԲԵՐՅԱԼ**

Որոշման նախագիծը մշակվել է հիմք ընդունելով «Տեղական ինքնակառավարման մասին» Հայաստանի Հանրապետության օրենքի 18-րդ հոդվածի 1-ին մասի 25-րդ կետի, հաշվի առնելով նաև համայնքի ղեկավարի առաջարկությունը. Հայաստանի Հանրապետության 2019 թվականի պետական բյուջեից սուբվենցիա ստանալու նպատակով «Աղբատար մեքենաների և աղբարկղերի ձեռք բերում» ծրագրի բյուջետային ֆինանսավորման հայտը ներկայացնելու համար: Երկու աղբատար մեքենաների և 150 աղբարկղերի ձեռք բերման դեպքում հնարավոր կլինի իրականացնել համայնքի բնականոն աղբահանությունը և սանմաքրումը։ Հնարավոր կլինի պահպանել բնակչության դրական վերաբերմունքը աղբահանության և սանիտարական մաքրման վերաբերյալ։ Համայնքում աղբահանության վճարների հավաքագրումը իրականացվում է համարյա 100 տոկոսով։ Այս ծրագիրը լիովին համապատասխանում է համայնքի զարգացման ռազմավարությանը և դրա իրագործումը շոշափելի ազդեցություն կունենա միջնաժամկետ և երկարաժամկետ կտրվածքով։

Հայաստանի հանրապետության 2019 թվականի պետական բյուջեից սուբվենցիա ստանալու նպատակով «Աղբատար մեքենաների և աղբարկղերի ձեռք բերում» ծրագրի բյուջետային ֆինանսավորման հայտը հաստատելու մասին որոշման նախագծի ընդունման առնչությամբ այլ իրավական ակտերի ընդունման անհրաժեշտություն չի առաջանում։

Հայաստանի հանրապետության 2019 թվականի պետական բյուջեից սուբվենցիա ստանալու նպատակով «Աղբատար մեքենաների և աղբարկղերի ձեռք բերում» ծրագրի բյուջետային ֆինանսավորման հայտը հաստատելու մասին նախագծի ընդունման կապակցությամբ Աբովյան համայնքի բյուջեում եկամուտների ավելացում չի նախատեսվում, իսկ ծախսերը կավելանան մոտ 45 720,0 հազար դրամի չափով, եթե սուբվենցիայի հայտը հաստատվի։ Գումարի չափը կախված է նաև մրցույթի մասնակիցների ներկայացրած հայտերի գումարից։

**ՀԱՄԱՅՆՔԻ ՂԵԿԱՎԱՐ՝ Վ. ԳԵՎՈՐԳՅԱՆ**